

REPUBLIKA HRVATSKA

 MEĐIMURSKA ŽUPANIJA

OPĆINA DEKANOVEC

OPĆINSKO VIJEĆE

KLASA: 024-01/25-01/05

URBROJ: 2109-20-02-25-3

Dekanovec, 18.10.2025.

Na temelju članka 14. stavka 1. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Dekanovec (Službeni glasnik Međimurske županije br. 3/18, 10/20, 6/21, 4/22), Općinsko vijeće Općine Dekanovec na svojoj 3. sjednici održanoj dana 18.10.2025. godine, donosi

**PLAN MREŽE DJEČJIH VRTIĆA NA PODRUČJU OPĆINE DEKANOVEC**

I. UVODNE ODREDBE

Članak 1.

Planom mreže dječjih vrtića na području Općine Dekanovec utvrđuju se ustanove predškolskog odgoja i obrazovanja koje obavljaju djelatnost predškolskog odgoja kao javnu službu i provode program odgoja, obrazovanja, zdravstvene zaštite, prehrane i socijalne skrbi za djecu rane i predškolske dobi, te razvoj mreže dječjih vrtića na području Općine Dekanovec.

Članak 2.

Općina Dekanovec ima pravo i obvezu odlučivati o potrebama i interesima građana na svojem području organiziranjem i ostvarivanjem programa predškolskog odgoja i obrazovanja.

Prava i obveze iz prethodnog stavka ovog članka ostvaruju se osiguranjem smještajnih kapaciteta za djecu s prebivalištem odnosno stalnim boravištem za strane državljane na području Općine Dekanovec u ustanovama predškolskog odgoja i sufinanciranjem ekonomske cijene programa dječjeg vrtića sukladno planiranim sredstvima u Proračunu Općine Dekanovec, za tekuću godinu.

II. PLAN MREŽE DJEČJIH VRTIĆA

Članak 3.

Na području Općine Dekanovec djelatnost predškolskog odgoja i obrazovanja obavlja Dječji vrtić „Dekanovec“.

Mrežu dječjih vrtića na području Općine Dekanovec čini:

|  |  |  |  |  |
| --- | --- | --- | --- | --- |
| **DJEČJI VRTIĆ** | **ADRESA** | **OSNIVAČ** | **PROGRAM** | **SMJEŠTAJNI KAPACITET** |
| Dječji vrtić „Dekanovec“ - jaslice | Marka Kovača 16 b, 40318 Dekanovec | Općina Dekanovec | Redoviti jaslički program | 12 |
| Dječji vrtić „Dekanovec“ – vrtićki odjel | Marka Kovača 16 b, 40318 Dekanovec | Općina Dekanovec | Redoviti vrtićki program | 20 |

Članak 4.

Područja Općine Dekanovec na kojima se mogu osnivati ustanove predškolskog odgoja jesu sva područja na kojima je prostorno-planskim dokumentima Općine Dekanovec predviđena gradnja takvih objekata ili na kojima postoji mogućnost prenamjene građevina u skladu sa zakonskim propisima.

Članak 5.

Mreža dječjih vrtića Općine Dekanovec može se proširivati dogradnjom smještajnih kapaciteta dječjih vrtića iz članka 3. ovog Plana, otvaranjem novih područnih objekata i izdvojenih lokacija u skladu s odredbama Zakona o predškolskom odgoju i obrazovanju i Državnim pedagoškim standardom predškolskog odgoja i naobrazbe, odnosno osnivanjem novih dječjih vrtića od strane svih zakonom predviđenih osnivača.

U slučajevima iz prethodnog stavka ovog članka Općina Dekanovec može preuzeti obvezu sufinanciranja smještaja djece u istima nakon što uđu u Plan mreže dječjih vrtića Općine Dekanovec, odnosno nakon dopune podataka iz Plana.

III. SUFINANCIRANJE PROGRAMA DJEČJIH VRTIĆA

Članak 6.

Općina Dekanovec sukladno odredbama Zakona o predškolskom odgoju i obrazovanju i odredbama Državnog pedagoškog standarda predškolskog odgoja i naobrazbe, u svom Proračunu osigurava sredstva za rad istog.

Općina Dekanovec sufinancira ekonomsku cijenu programa predškolskog odgoja i obrazovanja dječjih vrtića iz članka 3. ovog Plana sukladno odredbama odluka Općine Dekanovec kojima se uređuje financiranje djelatnosti predškolskog odgoja i obrazovanja i Odluke o mjerilima za osiguranje sredstava za zadovoljavanje javnih potreba u djelatnosti predškolskog odgoja na području Međimurske županije.

Općina Dekanovec će po potrebi i zahtjevu roditelja za svako upisano dijete sufinancirati ekonomsku cijenu redovitog programa predškolskog odgoja i obrazovanja dječjih vrtića na području Općine Dekanovec iz članka 3. ovog Plana, uz skladu s Odlukom o utvrđivanju mjerila za naplatu usluga Dječjeg vrtića „Dekanovec“ od roditelja - korisnika usluga.

Članak 7.

Općina Dekanovec će po potrebi i zahtjevu roditelja za svako upisano dijete sufinancirati dio ekonomske cijenu redovitog programa predškolskog odgoja i obrazovanja dječjih vrtića na području drugih jedinica lokalne samouprave.

Odluku o sufinanciranju iz stavka 6. ovog članka donosi Općinsko vijeće.

IV. PROGRAM PREDŠKOLE

Članak 8.

Prema odredbama Zakona o predškolskom odgoju i obrazovanju i odredbama Državnog pedagoškog standarda predškolskog odgoja i naobrazbe, program predškole obvezan je za svu djecu u godini prije polaska u osnovnu školu.

Program predškole za djecu koja pohađaju vrtić integriran je u redoviti program predškolskog odgoja dječjeg vrtića, dok obveznik predškole koji ne pohađa dječji vrtić upisuje program predškole u dječjem vrtiću.

V. ZAVRŠNE ODREDBE

Članak 9.

Ovaj Plan dostavlja se Međimurskoj županiji radi usklađivanja razvitka mreže dječjih vrtića na području Međimurske županije.

Članak 10.

Plan mreže dječjih vrtića na području Općine Dekanovec stupa na snagu osmog dana od dana objave u „Službenom glasniku Međimurske županije“.

**PREDSJEDNICA OPĆINSKOG VIJEĆA**

**Mišela Božić**