

REPUBLIKA HRVATSKA

 MEĐIMURSKA ŽUPANIJA

OPĆINA DEKANOVEC

OPĆINSKO VIJEĆE

KLASA: 024-01/25-01/05

URBROJ: 2109-20-02-25-7

Dekanovec, 18.10.2025.

Na temelju članka 21. Zakona o grobljima („Narodne novine“ broj 78/2025) i članka 31. Statuta Općine Dekanovec („Službeni glasnik Međimurske županije“ broj 3/18, 10/20, 6/21 i 4/22), Općinsko vijeće Općine Dekanovec na 3. sjednici održanoj 18.10.2025. godine donijelo je

**O D L U K U**

**o visini grobnih naknada na mjesnom groblju Dekanovec**

**Članak 1.**

Ovom se Odlukom propisuje visina i način plaćanja jednokratne naknade za dodjelu grobnog mjesta na neodređeno vrijeme, godišnje grobne naknade za korištenje grobnog mjesta na mjesnom groblju Dekanovec, jednokratne naknade za izgradnju nadgrobnog spomenika, jednokratne naknade za adaptaciju nadgrobnog spomenika te ostale naknade.

**Članak 2.**

Za mjesno groblje Dekanovec utvrđuje se visina naknada iz članka 1. ove Odluke kako slijedi:

|  |  |  |
| --- | --- | --- |
| **Redni broj** | **Opis** | **Visina naknade** |
| **GODIŠNJA GROBNA NAKNADA** | | |
| 1. | Godišnja grobna naknada za pojedinačno grobno mjesto | 15,00 EUR |
| 2. | Godišnja grobna naknada za dvojno grobno mjesto | 20,00 EUR |
| 3. | Godišnja grobna naknada za grobnicu | 40,00 EUR |
| **JEDNOKRATNA NAKNADA ZA DODJELU GROBNOG MJESTA (neodređeno vrijeme)** | | |
| 1. | Jednokratna naknada za dodjelu pojedinačnog grobnog mjesta za korisnike s prebivalištem na području Općine Dekanovec | 100,00 EUR |
| 2. | Jednokratna naknada za dodjelu pojedinačnog grobnog mjesta za korisnike izvan područja Općine Dekanovec | 200,00 EUR |
| 3. | Jednokratna naknada za dodjelu dvojnog grobnog mjesta za korisnike s prebivalištem na području Općine Dekanovec | 200,00 EUR |
| 4. | Jednokratna naknada za dodjelu dvojnog grobnog mjesta za korisnike izvan područja Općine Dekanovec | 400,00 EUR |
| 5. | Jednokratna naknada za dodjelu grobnog mjesta - grobnice za korisnike s prebivalištem na području Općine Dekanovec | 300,00 EUR |
| 6. | Jednokratna naknada za dodjelu grobnog mjesta - grobnice za korisnike izvan područja Općine Dekanovec | 600,00 EUR |
| **JEDNOKRATNA NAKNADA ZA IZGRADNJU NOVOG SPOMENIKA** | | |
| 1. | Jednokratna naknada za izgradnju novog spomenika – pojedinačno grobno mjesto | 100,00 EUR |
| 2. | Jednokratna naknada za izgradnju novog spomenika – dvojno grobno mjesto | 150,00 EUR |
| 3. | Jednokratna naknada za izgradnju novog spomenika - grobnica | 250,00 EUR |
| **JEDNOKRATNA NAKNADA ZA ADAPTACIJU SPOMENIKA** | | |
| 1. | Jednokratna naknada za adaptaciju spomenika | 50,00 EUR |
| **UČEŠĆE U IZGRADNJI INFRASTUKTURE** | | |
| 1. | Korisnici grobnih mjesta s prebivalištem izvan područja Općine Dekanovec na ime učešća u izgradnji infrastrukture i objekata na groblju prilikom ukopa plaćaju naknadu za učešće u izgradnji objekata na groblju | 150,00 EUR |
| **KORIŠTENJE MRTVAČNICE** | | |
| 1. | Korištenje mrtvačnice – u cijenu ulazi:   * Korištenje WC-a * Korištenje zasebne prostorije * Korištenje mrtvačnice 2 dana * Korištenje električne energije, vode * Korištenje razglasa * Čišćenje nakon korištenja | 100,00 EUR |

**Članak 3.**

Naknade iz članka 1. ove Odluke uplaćuju se jednokratno na žiro-račun Općine Dekanovec i prihod su proračuna Općine Dekanovec.

Godišnja grobna naknada plaća se jednom godišnje u cjelokupnom iznosu i to najkasnije do 30. lipnja tekuće godine putem uplatnice koje dostavlja Jedinstveni upravni odjel Općine Dekanovec.

Za grobno mjesto za koje godišnja grobna naknada nije plaćena unatrag 10 godina Jedinstveni upravni odjel će postupiti sukladno članku 23. Zakona o grobljima.

Naknada za korištenje grobnog mjesta na neodređeno vrijeme plaća se prilikom dodjele istog korisniku, a na temelju Rješenja o dodjeli grobnog mjesta kojeg izdaje Upravitelj groblja.

**Članak 4.**

Prihodi od grobnih naknada prihodi su Proračuna Općine Dekanovec i koriste se za uređenje i održavanje groblja koje je u vlasništvu Općine Dekanovec.

**Članak 5.**

Stupanjem na snagu ove Odluke prestaje važiti Odluka o određivanju visine naknade za korištenje grobnog mjesta („Službeni glasnik Međimurske županije“ broj 8/05), Odluka o određivanju visine naknade za dodjelu grobnog mjesta na korištenje („Službeni glasnik Međimurske županije“ broj 2/04, 7/04), Zaključka o korištenju grobne kuće, Odluka o povećanju naknade za korištenje grobnog mjesta („Službeni glasnik Međimurske županije“ broj 8/08) te Odluka o određivanju visine naknade za izdavanje odobrenja za izgradnju ili rekonstrukciju nadgrobnog spomenika („Službeni glasnik Međimurske županije“ broj 23/09) .

**Članak 6.**

Ova Odluka o visini grobnih naknada na mjesnom groblju Dekanovec objavit će se u „Službenom glasniku Međimurske županije“, a stupa na snagu 1. siječnja 2026. godine.

**PREDSJEDNICA OPĆINSKOG VIJEĆA**

**Mišela Božić**